लंदन में सूचीबद्घ वेदांत रिसार्सेस की सहायक इकाई भारत एल्युमीनियम कंपनी लिमिटेड (बालको) की आगामी कैंसर अस्पताल परियोजना के मसले पर छत्तीसगढ़ सरकार ने कंपनी का पक्ष लिया है। बालको में वेदांत रिसोर्सेस की 51 फीसदी हिस्सेदारी है और कंपनी छत्तीसगढ़ की नई राजधानी नया रायपुर में कैंसर हॉस्पिटल एवं रिसर्च सेंटर शुरू करने जा रही है। इस अस्पातल के बनने से छत्तीसगढ़ और मध्य भारत के लोगों को उपचार की सुविधा उपलब्ध होगी। इस अस्पताल परियोजना का क्रियान्वयन वेदांत और बालको का गैर-लाभकारी संगठन वेदांत मेडिकल रिसर्च फाउंडेशन (वीएमआरएफ) द्वारा किया जा रहा है।